Toksikologia
Toksikologia on yksi vanhimmista tieteenaloista. Sanan toksilogia juurena on kreikan sana ”toxon”, jousipyssy, jolla alun perin ei ollut mitään tekemistä myrkkyjen kanssa. Jousiaseesta johdettiin termi ”toxikos”, ”toxicos” tai ”toxicon” eli myrkky, johon nuolet kastettiin. Nimi lienee johdettu skyyttien tavasta kastaa nuolensa myrkkyyn. Kirjoitetun toksikologian historian katsotaan alkaneen noin 1500 eaa. Tältä ajalta on peräisin egyptiläinen Ebersin papyrus, vanhin säilynyt farmakopea eli lääkekirja. Siinä kuvataan muun muassa myrkkykatkon ja oopiumin ominaisuuksia.
Kliininen toksikologia
Kliininen toksikologia tieteenalana tutkii sellaisten aineiden vaikutuksia, joiden tarkoituksena on hoitaa, parantaa, muuttaa tai estää tautitiloja. Lääketieteellisessä tiedekunnassa kliinisen toksikologian opintoihin kuuluvat tyypillisesti lääkkeiden, kemikaalien, nautintoaineiden ja luonnonaineiden myrkytykset sekä myrkytysten hoito.